In Your Eyes

In Your Eyes, կանադացի երգիչ The Weeknd-ի երգը նրա չորրորդ` «After Hours» (2020) ստուդիական ալբոմից։ Երգը տարածվել է ժամանակակից հիթերի ռադիոյի և XO ու Republic Records լեյբլների կողմից` 2020 թվականի մարտի 24-ին, որպես ալբոմի երրորդ սինգլ։ Այն սկզբնապես թողարկվել է չորս օր առաջ` ալբոմի այլ երգերի հետ միասին։ The Weeknd-ը երգը գրել և պրոդյուսերավորել է Մաքս Մարտինի, Օսկար Հոլթերի և Belly-ի հետ միասին։

Ամերիկացի երգչուհի և ռեփեր Doja Cat-ի մասնակցությամբ ռեմիքսը թողարկվել է 2020 թվականի մայիսի 21-ին։ Երգի ևս մեկ ռեմիքս՝ սաքսոֆոնահար Քենի Ջիի մասնակցությամբ թողարկվել է 2020 թվականի հոկտեմբերի 16-ին։

Պատմություն
Երգն առաջին անգամ հնչել է The Weeknd-ի «Աշխատանքից հետո» կարճամետրաժ ֆիլմի այն տեսարանում, որտեղ Տեսֆայեն անցնում է մի երաժշտի կողքով, որը սաքսոֆոնով սոլո է նվագում։ 2020 թվականի մարտի կեսերին Island Records-ի նախագահ Լյուիս Բլումը Music Week ամսագրի հետ հարցազրույցում հաստատել է, որ «Blinding Lights»-ի շարունակությունը հրապարակվելու է ալբոմի թողարկումից հետո։ Այնուհետև հաստատվել է, որ շարունակությունը լինելու է «In Your Eyes»-ը, իսկ երգը ներառվելու է Spotify հարթակի տարբեր հայտնի երգացանկերում և նրա ռադիոթողարկումը հաստատելու է Գարի Թրասթը Billboard ամսագրից՝ 2020 թվականի մարտի 20-ին։

Ստեղծագործություն
Երգի տեքստը պատմում է այն մասին, թե ինչպես է Տեսֆայեն ժամանակ առ ժամանակ շփվել մոդել Բելլա Հադիդի հետ։ The Weeknd-ը ցուցադրում է նախկինում չտեսնված խոցելիությունը՝ հեռու մնալով ալկոհոլից և թմրանյութերից, որպեսզի ազատորեն պայքարի իր զգացմունքների դեմ և խոստովանի իր սխալ արարքները։ «Այո, ես ամաչում եմ իմ արարքներից» () խոստովանում է նա, գիտակցելով, որ իր պատճառած ցավը վնասում է ոչ միայն իր նախկին ընկերուհուն, այլ նաև ինքն իրեն։ Երբ երգն շարունակվում է, ափսոսանքի զգացողությունն ավելանում է՝ արտիստը սկսում է տեսնել իր սեփական ցավը՝ արտացոլված այն մարդու աչքերում, ում նա ցավ է պատճառել, ասես նրա աչքերը հայելի են, որոնք բացահայտում են այն վնասը, որը նա պատճառել է։

Երաժշտական տեսահոլովակ
«In Your Eyes»-ի երաժշտական տեսահոլովակը առաջին անգամ ցուցադրվել է վերջինիս ռեժիսորի՝ Անտոն Թամմիի կողմից նրա Ինստագրամյան սթորիում՝ 2020 թվականի մարտի 21-ին։  Նրա՝ որպես սինգլի պաշտոնական երաժշտական տեսահոլովակ լինելը հաստատվել է թողարկումից 11 ժամ առաջ, իսկ պրեմիերան տեղի է ունեցել 2020 թվականի մարտի 23-ին։

Տեսահոլովակում շարունակվում է «Աշխատանքից հետո» կարճամետրաժ ֆիլմի սյուժեն, որտեղ The Weeknd-ը ինչ-որ զույգի հետ վերելակ է մտնում։ Աղջկա ընկերոջը վերելակում սպանելուց հետո The Weeknd-ը տարբեր վայրերում հետապնդում է նրան և նրանք հասնում են «Աշխատանքից հետո» անվամբ գիշերային ակումբ։ Այնտեղ աղջիկը հասցնում է կացին վերցնել, որը օգտագործում է երգչին գլխատելու համար, որից հետո սկսում է The Weeknd-ի գլխատված գլխով պարել մինչ տեսահոլովակի ավարտը։

Առևտրային հաջողություն
Ալբոմի թողարկումից հետո «In Your Eyes»-ը դեբյուտ է կատարել ամերիկյան Billboard Hot 100 չարթի 16-րդ հորիզոնականում։

2020 թվականի մարտի 27-ին երգը դեբյուտ է կատարել բրիտանական UK Singles Chart չարթի 17-րդ հորիզոնականում, դառնալով երգչի 20-րդ երգը, որն ընդգրկվել է չարթի թոփ 40-ում։

Հիթ-շքերթներ

Շաբաթական հիթ-շքերթներ

Ամսական հիթ-շքերթներ

Տարեվերջյան հիթ-շքերթներ

Հավաստագրումներ

Թողարկման պատմություն

Doja Cat ռեմիքս 

Երգի ռեմիքս տարբերակը՝ ամերիկացի երգչուհի և ռեփեր Doja Cat-ի մասնակցությամբ թողարկվել է 2020 թվականի մայիսի 21-ին։

Պատմություն 
Ռեմիքսի մասին հայտարարելուց առաջ The Weeknd-ը թողարկել է մի քանի այլ ռեմիքսներ այնպիսի արտիստների հետ, ինչպիսիք են ռեփեր Լիլ Ուզի Վերտը, Մեյջոր Լեյզեր տրիոն և Chromatics խումբը։

2020 թվականի մայիսի 19-ին Doja Cat-ը Թվիթթերում հայտնել է, որ վերջերս համագործակցել է The Weeknd-ի հետ։ Շատ չանցած նա Թվիթթերում հրապարակել է «in your eyes» գրառումը, նշելով, որ մասնակցել է երգի ռեմիքս տարբերակի ստեղծմանը։ Շուտով The Weeknd-ը հաստատեց ռեմիքսը և հրապարակեց երգի շապիկն ու թողարկման ամսաթիվը։

Չարթեր

Թողարկման պատմություն

Ծանոթագրություններ

Արտաքին հղումներ 
 

The Weeknd երգեր